Suomen Punainen Risti

1. Johdanto

Tämän opintoprojektin aiheena on Suomen Punainen Risti, SPR. Suunnitelma on tehty ala\_asteen

luokille 1-6.

Suunnitelmassa on otettu huomioon Sipoon kunnan suomenkielisen perusopetuksen

opetussuunnitelma tuntijakoineen. Elämänkatsomustiedon tunteja on yksi viikossa luokilla 1–3

ja 5 sekä kaksi viikkotuntia luokilla 4 ja 6.

Valitsin kohteeksi Suomen Punaisen Ristin, joka on melko tunnettu järjestö Suomessa ja

ulkomailla, ja näin ollen myös useimmille lapsille tuttu järjestö ainakin nimeltään. Järjestöllä on

tarjottavana ilmaista materiaalia opettajille ja erilaisia palveluja kouluille. Tämän lisäksi SPR

järjestää erilaista toimintaa nuorille ja vapaaehtoisille. Koska SPR:n toimistoissa ei ole konkreettista

toimintaa, projektin puitteissa oppilaat eivät vieraile SPR:n tiloissa, vaan sieltä tulee henkilö

kouluvierailulle. Projekti on suunniteltu sijoittumaan ajankohdaltaan Nälkäpäiväkeräyksen

yhteyteen (keräys 22.24.9.2005).

Tavoitteeksi vuosiluokille 1–5

nousee opetussuunnitelman perusteista seuraava kohta: ”edistää

oppilaan pyrkimystä kehittää kykyään eettiseen toimintaan ja oppia huomaamaan kohtaamiensa

arkipäivän tilanteiden eettiset ulottuvuudet… tutustua ihmisoikeuksien, suvaitsevaisuuden,

oikeudenmukaisuuden periaatteisiin ja oppia kantamaan vastuuta itsestään, toisista ihmisistä”.

Näiden lisäksi vuosiluokalle 6 nousee opsin perusteista tavoite ”edistää oppilaan pyrkimystä

omaksua ja sisäistää ihmisoikeuksien, suvaitsevaisuuden, maailman laajuisen

oikeudenmukaisuuden periaatteita”.

Vuosiluokkien 1–5

keskeisistä sisällöistä Ihmissuhteet ja moraalinen kasvu –aihepiirin aiheet toisen

kohtaaminen ja hänen asemaansa asettautuminen, oikeudenmukaisuus, oikeudenmukaisuuden

toteutuminen jokapäiväisessä elämässä, rikkaus ja köyhyys maailmassa, hyvä elämä sekä Yhteisö ja

ihmisoikeudet –aihepiirin aiheet tasaarvo

ja rauha voidaan katsoa sisältyvän tähän projektiin.

Vuosiluokalla 6 näitä aiheita voidaan syventää ja niiden lisäksi projektin yhteydessä voidaan

käsitellä Kansalaisuus ja hyvä yhteiskunta –aihepiirin teemaa toimiminen kansalaisena. Keskeisiä

käsitteitä tässä opintoprojektissa ovat suvaitsevaisuus, erilaisuus, toveruus ja toisten auttaminen.

Valitsin opintoprojektin aiheeksi SPR:n ja teemoiksi mm. erilaisuuden ja toisten auttamisen siksi,

että oppilaat oppisivat huomaamaan, että asiat Suomessa ovat todellakin hyvin verrattuna moniin

muihin maihin. Nykypäivänä oppilaat valittavat usein oloistaan ja tehtävistään, ovat tyytymättömiä

elinoloihinsa, pikkuasioihin (viikkorahat suuruus, kouluruoka, jne.), ym. Tavoitteena

opintoprojektissa on, että oppilaat huomaisivat vallitsevat elinolosuhteet myös muualla maailmassa

ja oppisivat olemaan tyytyväisiä siihen, mitä heillä jo on (ja mikä on Suomessa useimmiten

itsestäänselvyys). Tavoitteena on myöskin opettaa, miten pienetkin teot saavat yhdistyessään aikaan

paljon (pieni summa yhdeltä ihmiseltä keräykseen muuttuu suureksi rahamääräksi).

2. Aiheen pohjustaminen

Aihetta lähestytään esittelemällä SPR:n toiminnan eri osaalueita

painottaen Nälkäpäiväkeräystä,

joka on toteutushetkellä ajankohtainen. Oppilaille esitellään SPR:n toimintaa, johon lukeutuvat

Suomessa sosiaalipalvelut, terveyden edistäminen, hätään joutuneiden auttaminen, valmiustoiminta

onnettomuuksien varalle, työskentely maahanmuuttajien parissa, erilleen joutuneiden

perheenjäsenten etsintä, rikosten uhrien tukeminen, kouluttaminen ja nuorisotyö. Toiminnan

esittelyn yhteydessä tutustutaan SPR:n nettisivuihin (www.redcross.fi).

Koulun oppilaille läheinen asia on Thaimaan tsunami –onnettomuus, johon SPR on osallistunut

mittavasti. Aihetta voidaan sivuta esimerkin omaisesti toiminnan esittelyn yhteydessä.

Keskustellaan pareittain/pienissä ryhmissä teemasta ”Mitä on auttaminen?”. Siirrytään arkipäivän

tilanteissa auttamisesta maailmalla auttamiseen. Mainitaan myös muita avustusjärjestöjä, jotka

toimivat kriisitilanteissa. Keskustellaan myös aiheesta ”Mitä jokainen voi tehdä?”. Näistä teemoista

keskustellaan ennen varsinaisen SPRopintoprojektin alkua sekä koko ryhmän tunnilla että 4.ja

6.luokkalaisten tunnilla.

3. Toteutus

3.1 Ensimmäinen tunti

Tämä tunti on yhteinen kaikille oppilaille. Opintokokonaisuuden aluksi tutustutaan SPR:n

nettisivuilta löytyvään Avaruus Bobo –peliin, joka on ensisijaisesti suunniteltu alkuopetukseen.

Tarkoituksena on kuitenkin pelata sitä pienissä ryhmissä, joissa olisi useamman luokkaasteen

oppilaita. Pelin tavoitteena on ”opettaa pelaajaa kohtaamaan omassa elämässään esiintyviä

syrjintätilanteita ja toimimaan niissä suvaitsevasti ja rakentavasti”. Pelin kesto on noin 30

minuuttia, joten ensimmäinen tunti menee tähän peliin.

Peliä kuvaillaan nettisivuilla näin: ”Peli koostuu yhdeksästä erilaisesta tilanteesta, jotka pelaajan

hahmo Bobo kohtaa matkalla Zoobiplaneetalla

järjestettyihin juhliin. Jotta peli ei vahvistaisi

olemassa olevia stereotypioita tai ennakkoluuloja, Bobo ja kumppanit ovat mielikuvitushahmoja.

Hahmojen ominaisuuksissa on eroja: yhdellä ei ole lainkaan jalkoja, toisella ei ole yhtä hienoja

leluja kuin muilla, kolmas on hieman yksinkertaisempi luonne kuin muut jne. Pelin tilanteet ovat

kuin suoraan lapsen arkielämästä. Useimmista muista tietokonepeleistä Bobon seikkailut poikkeavat

siinä, että pelissä ei pärjää tappamalla ja tuhoamalla, vaan pelaajalta vaaditaan muiden

huomioimista ja vuorovaikutustaitoja. Bobo pääsee perille juhliin vain ystävystymällä muiden

planeetan hahmojen kanssa.” Peli löytyy osoitteesta: http://old.redcross.fi/bobo/#

3.2 Toinen tunti

Tämä tunti on vain 4.ja

6.–luokkalaisille, joilla on ettunteja

viikossa kaksi. Tällä tunnilla

kerrataan Avaruus Bobo –pelissä esiintyneitä käsitteitä suvaitsevaisuus, erilaisuus, toveruus ja

toisten auttaminen. Oppilaat muodostavat neljä ryhmää, joista jokainen paneutuu yhteen teemaan ja

tekee siitä miellekartan.

3.3 Kolmas tunti

Kaikille yhteisellä tunnilla käydään läpi 4.ja

6.–luokkalaisten laatimat miellekartat ja puretaan

keskustellen Avaruus Bobo –peliä. Mietitään pelissä olleita tilanteita ja sitä, miten ne vastaavat

lasten arkipäiväisiä tilanteita. Jokaisen tilanteen kohdalla voidaan keskustella esimerkiksi

seuraavista kysymyksistä:

Millainen tämä tilanne oli pelissä? Mitä siinä tapahtui?

Millainen vastaava tilanne voisi olla oikeassa elämässä?

Miten tällaisessa tilanteessa tulisi toimia ja miksi?

Miten tilanne pelissä ratkesi?

Miten muuten kyseinen tilanne olisi voinut ratketa?

Mitä tapahtui ja miltä toisesta tuntui, jos pelaaja käytti komentoja "yäk" ja "böö".

Pelin ja purkukeskustelun ajatuksena on saada pelaajat oivaltamaan, että suvaitseva ja sosiaalisesti

rakentava käytös kannatti pelin tilanteita ratkottaessa. Palkintona siitä pelaaja pääsee juhliin yhdessä

pelin aikana hankkimiensa kavereiden kanssa. Itsekkäällä ja ennakkoluuloisella asenteella ei pelissä

pääse yhtä pitkälle. (http://old.redcross.fi/bobo/pedagogiset\_ohjeet.html)

3.4 Neljäs tunti

4.ja

6.–luokkalaiset tutustuvat SPR:n nettisivujen avulla tarkemmin SPR:n toimintaan Suomessa.

Oppilaat jakautuvat pienempiin ryhmiin, jotka tutustuvat jokainen omaan osaalueeseen.

(http://old.redcross.fi/spr\_suomi/)

3.5 Viides tunti

Tämä tunti on jälleen koko ryhmän tunti. Tunnilla tutustutaan tarkemmin SPR:n Nälkäpäiväkeräykseen.

Materiaalina käytetään nettisivuilta löytyvää Nälkäpäivän 25vuotishistoriikkia

(www.redcross.fi/ajankohtaista/kampanjatjakeraykset/nalkapaiva/nalkapaiva25/fi\_FI/index/).

3.6 Kuudes tunti

Tämä tunti on 4.ja

6.–luokkalaisille. Koulussa on sovittu, että etoppilaat

toteuttavat Nälkäpäiväkeräyksen.

Keräys järjestetään perjantaina 23.9.2005, jolloin 4. ja 6. luokkien oppilaat kiertävät

luokissa keräyslippaiden kanssa ja pitävät päivänavauksen keskusradion kautta. Päivänavauksessa

luetaan kertomus pakolaisleiriltä

(www.redcross.fi/ajankohtaista/kampanjatjakeraykset/nalkapaiva/koulut/fi\_FI/index/). Oheiselta

nettisivulta löytyy myös piirtoheitinkalvot, joita voi käyttää oheismateriaalina ettunneilla

ja

muillakin tunneilla.

3.7 Seitsemäs tunti

Tunti on jälleen koko ryhmän tunti. Tunnille tulee vierailija SPR:n Sipoon osastolta. Hän kertoo

Nälkäpäiväkeräyksestä

(mm. keräyksen tuotosta Jokipuiston koulun osalta) ja muusta SPR:n

toiminnasta.

3.8 Kahdeksas tunti

Neljäs ja kuudesluokkalaiset kokoavat postereihin keskeistä tietoa tämän vuoden Nälkäpäiväkeräyksestä,

sen tuotosta oman koulun osalta, ym.

4. Mahdolliset ongelmat

Toivottavaa olisi, että SPR:n vierailija olisi hyvin suomea puhuva. Sipoossa on paljon ruotsia

äidinkielenään puhuvia, joilla on heikko suomen kielen taito, joten tämä voi olla ihan konkreettinen

ja todellinen ongelma. Vierailun tulisi olla vuorovaikutuksellinen tilanne, jossa keskustelussa

olisivat mukana myös kaikki oppilaat. Tämän vuoksi olisi suotavaa, että vierailija olisi tottunut

kouluvierailuihin.

Ongelmia voi aiheuttaa aikataulujen sovittaminen SPR:n henkilön kanssa, sillä ettunnit

on

lukujärjestyksessä kiinteässä paikassa.

5. Arviointi

Opintoprojektin tuloksia voitaisiin arvioida oppilaiden kanssa tiedon lisääntymisessä SPR:stä. SPR

on nimenä varmastikin useimmille oppilaille tuttu, mutta tietävätkö oppilaat oikeasti, mitä kaikkea

SPR tekee. Tämän asian arvioiminen ennen ja jälkeen projektin olisi mielenkiintoista. Opettajana

odottaisin opintoprojektilta luonnollisesti SPRtiedon

huomattavaa lisääntymistä oppilailla ja

onnistunutta Nälkäpäiväkeräystä.

Tärkeää ei olisi se, kuinka paljon rahaa keräyksellä saataisiin,

vaan se, että oppilaat oppisivat, että pienellä omalla panostuksella saadaan aikaiseksi paljon hyvää.

Koska oikeudenmukaisuus ja hyvä elämä eivät ole jakautuneet kaikkialle maailmaan tasapuolisesti,

tulee niiden, joilla asiat ovat hyvin, auttaa huonompiosaisia.

6. Muuta

SPR:n toimintaa voisi käsitellä myös laajemmin. Nettisivuilta löytyy koululaisille suunnattua

ensiapumateriaalia runsaasti, johon on myös opettajan aineistoa.

(www.redcross.fi/tulemukaan/koulut/fi\_FI/koulutensiavunopetuspaketti)